**Izbirni predmeti**

**2019/2020**

**Za prilagojen izobraževalni program osnovne šole z enakovrednim in nižjim izobrazbenim standardom za gluhe in naglušne otroke in otroke z govorno-jezikovno motnjo**

1. **IZBRANI ŠPORT – NOGOMET (IŠP - N)**

Učenci naj razvijejo gibalne sposobnosti do stopnje, ki jim omogoča uspešno igranje nogomet: hitrost in natančnost izvajanja tehničnih elementov, orientacijo v prostoru in situacijsko mišljenje.

Učenci naj znajo: tehnične elemente z žogo, temeljne taktične elemente igralcev v napadu in obrambi,  taktiko osebne obrambe, osnove tehnike sojenja.

Učenci naj spoznajo šport in njegove značilnosti:  nogometna pravila,  sodniške znake in pomen.

Učenci naj si oblikujejo in razvijejo stališča, navade in načine ravnanja: odnos do nogometa  in njegovih pravil, odnos do soigralcev in tekmecev ter medsebojno pomoč in sodelovanje.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| IŠP - N | Učitelji ŠPO | 7., 8. in 9. razred |

1. **IZBRANI ŠPORT – ODBOJKA (IŠP - O)**

Praktične vsebine:

* Učenje osnovnih in spopolnjevanje zahtevnejših tehničnih elementov (podaja, streli, lovljenje, odkrivanje...).
* Učenje zahtevnejših tehničnih in taktičnih elementov (podaja iz naleta, strel s skoka...).
* Igra: z osebno obrambo na lastni polovici, s consko obrambo.
* Teoretične vsebine:
* pravila igre,
* sodniški znaki.

Raven znanja: Uspešna uporaba osnovnih in zahtevnih tehničnih in taktičnih elementov v igri z osebno obrambo na lastni polovici igrišča z vratarjem in šestimi igralci ter s consko obrambo.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| IŠP - O | Učitelji ŠPO | 7., 8. in 9. razred |

1. **ŠPORT ZA SPROSTITEV (ŠZS)**

Telesni razvoj, razvoj gibalnih in funkcionalnih sposobnosti (razvoj moči, hitrosti, koordinacijo gibanja, gibljivosti, ravnotežja , natančnosti in funkcionalne sposobnosti (aerobna in anaerobna vzdržljivost).

Usvajanje in spopolnjevanje različnih športnih znanj (seznanitev z novimi športi).

Seznanjanje z teoretičnimi vsebinami, razumeti pomen redne spremljave telesne teže in ravni gibalne ter funkcionalna učinkovitosti)

Prijetno doživljanje športa, oblikovanje in razvoj stališč, navad in načinov ravnanja, doživljati vpliv športne vadbe na zdravje in sprostitev in oblikovati odgovoren odnos do lastnega zdravja.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| ŠZS | Učitelji ŠPO | 7., 8. in 9. razred |

1. **UMETNOSTNA ZGODOVINA - KAJ NAM GOVORIJO UMETNINE (KGU)**

Če te zanima umetnost, kaj pripovedujejo slike, kipi... ali kaj je umetnik želel povedati. Umetnostna zgodovina je veda, ki obravnava zgodovino idej in njihov izraz v likovnih zvrsteh v arhitekturi, kiparstvu in slikarstvu ter sorodnih načinih ustvarjanja.

Pri tem predmetu se bomo srečali z umetnostjo v našem okolju in obiskali Narodno galerijo ter pobliže spoznali umetnine in umetnike.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| KGU | Petra Rezar | 7., 8. in 9. razred |

1. **UMETNOSTNA ZGODOVINA - ŽIVLJENJE, UPODOBLJENO V UMETNOSTI (ŽUU)**

Učenci spoznajo spomenike slovenske in evropske umetnost (slike, kipe in njihove ustvarjalce), seznanijo se z termini in znanje povezujejo z drugimi predmeti (zgodovina, likovna in glasbena vzgoja, književnost).

Spoznajo razlike med visoko in ljudsko umetnostjo, industrijsko in domačo umetno obrtjo, ločijo kič in umetnino.

Učenci spoznavajo upodobljeno življenje iz zgodovine v umetnosti (prazgodovina, egipčanska umetnost, grška umetnost itd).

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| ŽUU | Petra Rezar | 7., 8. in 9. razred |

1. **LIKOVNO SNOVANJE 1 (LS 1)**

Predmet obsega 35 ur letno in je namenjen učencem 7. razreda in je nadgradnja likovne vzgoje. Pri urah se bodo učenci poglobili razvijanju svoje ustvarjalnosti. Vsebine predmeta so zasnovane na temeljnih likovnih pojmih, ki jih učenec usvaja in nadgrajuje glede na svoj potencial. Prav tako razvijajo tudi odnos do likovnega vrednotenja.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| LS 1 | Petra Rezar | 7. razred |

1. **LIKOVNO SNOVANJE 2 (LS 2)**

Predmet obsega 35 ur letno in je namenjen učencem 8. razreda in je nadgradnja likovne vzgoje. Pri urah se bodo učenci poglobili razvijanju svoje ustvarjalnosti. Vsebine predmeta so zasnovane na temeljnih likovnih pojmih, ki jih učenec usvaja in nadgrajuje glede na svoj potencial. Prav tako razvijajo tudi odnos do likovnega vrednotenja, pozornost bodo posvetili tudi modi in oblikovanju mode.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| LS 2 | Petra Rezar | 8. razred |

1. **LIKOVNO SNOVANJE 3 (LS 3)**

Predmet obsega 35 ur letno in je namenjen učencem 9. razreda in je nadgradnja likovne vzgoje. Pri urah se bodo učenci poglobili razvijanju svoje ustvarjalnosti. Vsebine predmeta so zasnovane na temeljnih likovnih pojmih, ki jih učenec usvaja in nadgrajuje glede na svoj potencial. Prav tako razvijajo tudi odnos do likovnega vrednotenja. Obiskali bomo Narodno galerijo in pobliže spoznali umetnike.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| LS 3 | Petra Rezar | 9. razred |

1. **RAČUNALNIŠTVO**

**UREJANJE BESEDIL (UBE)**

Učenci pri izbirnem predmetu Računalništvo – urejanje besedil spoznavajo osnovne pojme računalništva, pridobivajo temeljna znanja, spretnosti in navade za učinkovito ter uspešno uporabo sodobne računalniške tehnologije za zadovoljevanje svojih in družbenih potreb.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| UBE | Učitelj RAČ | 7., 8. in 9. razred – KDOR SE PRVIČ PRIJAVLJA NA RAČUNALNIŠTVO |

**RAČUNALNIŠKA OMREŽJA (ROM)**

Pri izbirnem predmetu računalništvo - računalniška omrežja pridobijo učenci in učenke nadgraditev, poglobitev in razširitev znanj, ki so potrebna za razumevanje in temeljno uporabo računalnika.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| ROM | Učitelj RAČ | 8. in 9. razred – KDOR JE ŽE OBISKOVAL UBE |

**MULTIMEDIJA (MME)**

Pri izbirnem predmetu računalništvo - multimedija pridobijo učenci in učenke nadgraditev, poglobitev in razširitev znanj, ki so potrebna za razumevanje in temeljno uporabo računalnika.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| MME | Učitelj RAČ | 8. in 9. razred - KDOR JE ŽE OBISKOVAL UBE |

1. **FILOZOFIJA ZA OTROKE**

**KRITIČNO MIŠLJENJE - 7. RAZRED, FIK**

**ETIČNA RAZISKOVANJA - 8. RAZRED, FIE**

**JAZ IN DRUGI - 9. RAZRED, FIJ**

Predmet filozofija za otroke je triletni predmet, ki se ga lahko poučuje tudi eno ali dve leti. Obravnavajo se temeljni filozofski problemi brez tradicionalne terminologije.

Pouk je zasnovan kot filozofsko raziskovanje (učenec mišljenje razvija ob vsebinah v člankih, knjigah …) CILJI: filozofsko raziskovanje etičnih, socialnih in spoznavnih pojmov (prevedenih v otroški jezik), razvijanje avtonomnega, kritičnega in refleksivnega mišljenja, razvijanje domišljije in kreativnosti, razvijanje kulture dialoga, razvijanje miselnih spretnosti.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| FIK | Petra Rezar | 7. razred |
| FIE | Petra Rezar | 8. razred |
| FIJ | Petra Rezar | 9. razred |

1. **VERSTVA IN ETIKA (VE):**

Pri obravnavanju verstev bo posebna pozornost posvečena medčloveškim odnosom in življenjskim vprašanjem – Kaj je smisel življenja?, Kaj se zgodi s človeško dušo po smrti? Vprašanja na katera znanost ne pozna odgovorov.

Predmet je namenjen učencem, ki imajo doma krščansko vzgojo, učencem, ki so pripadniki drugih verstev (muslimanska, pravoslavna,…) in tudi učencem brez domače verske vzgoje.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| VE 1 | Petra Rezar | 7. razred |
| VE 2 | Petra Rezar | 8. razred |
| VE 3 | Petra Rezar | 9. razred |

1. **RETORIKA (RET)**

Učenci spoznajo pomen in vlogo retorike v vsakdanjem življenju. Spoznajo argumente in načine nastopanja z argumenti. Skozi retoriko sestavijo uspešen in neuspešen govor. Spoznajo, da je treba nastop prilagajati publiki.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| RET | Petra Rezar | 9. razred |

1. **OBDELAVA GRADIV – LES (OGL)**

Učenci spoznavajo gradiva ob oblikovanju in izdelavi predmetov. Na ta način spoznavajo principe oblikovanja, načrtovanja, obdelovalne postopke, ugotavljajo lastnosti gradiv, izbirajo ustrezna orodja in stroje. Svoj izdelek primerjajo z izdelki sošolcev in podobnimi, ki so profesionalno izdelani. Ovrednotijo funkcionalnost in estetsko vrednost svojega izdelka. Izračunajo vrednost in določijo ceno izdelka ter ocenijo možnosti za prodajo. Ob obdelavi gradiv, se naučijo tudi pravilno poimenovati in varno uporabljati posamezna orodja, stroje, lepila, premaze in spojne elemente. Ob načrtovanju si krepijo ustvarjalno samozavest, prostorske predstave, zbirajo in uporabljajo pridobljena znanja z različnih področij. Ob izdelavi se učenci navajajo na delo v skupini (sodelovanje, razdeljevanje vlog, prevzem odgovornosti, nudenje pomoči in prednosti, uveljavljanje svoje zamisli ...). Pridobijo si

izkušnje iz resničnega sveta, urijo motoriko rok in telesa. Z uspešnim delom in končanim izdelkom oblikujejo pozitivno samopodobo.

Vsebinsko se programi posameznega razreda vežejo na predmet tehnika in tehnologija in so prilagojeni otrokovim sposobnostim. Zajemajo poznavanje, analizo in uporabo gradiv, ki jih učenec v predvideni starosti že lahko obdeluje.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| OGL | Nenad Stropnik | 7., 8. in 9. razred |

1. **RISANJE V GEOMETRIJI IN TEHNIKI (RGT)**

Predmet risanje v geometriji in tehniki uvaja učenca v svet oblikovanja predmetov v navideznem (virtualnem) prostoru z uporabo računalniškega grafičnega orodja.

Tridimenzionalni modeli so namenjeni za predstavitev v namišljenem (virtualnem) prostoru, kamor uvrščamo igre, virtualni svet, upodobitev (vizualizacijo), ki je uporabna za reklamne namene, za animacije, modele, predstavitve in za izdelavo predmetov na računalniško krmiljenih strojih (stružnice CNC, 3D ‐ tiskalniki in drugi stroji) za potrebe medicine, industrije, umetnosti, obrti, restavratorstva ipd.

Računalniško grafično orodje učencem omogoča, da tridimenzionalno sliko zamisli prenesejo v tridimenzionalno sliko na zaslonu računalnika in se tako izognejo pretvarjanju v dvodimenzionalno obliko. Nastajajočo sliko lahko preverjajo tako, da jo obračajo in jo ogledujejo z vseh smeri, tudi s tiste, za katero bi npr. v izometrični projekciji morali narisati najmanj eno dodatno risbo. Namen predmeta je oblikovanje znanj, veščin in stališč na področju tehnike in informacijske tehnologije, ki opredeljujejo kompetence in so podlaga vseživljenjskega učenja. Učenci se z odkrivanjem in razvijanjem lastnih sposobnosti, nagnjenj in interesov poklicno informirajo, osveščajo in usmerjajo v primerne poklice. Poudarek je na razvijanju ključnih kompetenc, ki z razvojem kreativnosti, inovativnosti in podjetnosti posameznika pomenijo enega izmed temeljev za tehnični in tehnološki razvoj družbe.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| RGT | Nenad Stropnik | 7., 8. in 9. razred |

1. **ROBOTIKA V TEHNIKI (RVT)**

Pri predmetu robotika v tehniki učenci pridobivajo osnovna spoznanja o geometriji in konstrukciji tipičnih oblik robotskih rok, o elektronskih krmiljih, ki so potrebna za računalniško vodenje, o čutilnikih (senzorjih), ki – vgrajeni v konstrukcijo – omogočajo povratno delovanje na krmilje. Seznanijo se s temeljnimi načeli računalniško vodene proizvodnje in z mestom robotike v njej. Ugotavljajo prednosti takega načina proizvodnje in smeri v razvoju sodobne tehnologije. Spoznajo različna področja, v katerih ima robotika pomembno vlogo. Pri pridobivanju praktičnih izkušenj si pomagajo z uporabo ustreznih didaktičnih sestavljank, s katerimi gradijo delujoče, računalniško krmiljene modele strojev, naprav in robotskih rok.

Pri konstruiranju iščejo lastne rešitve in samostojno organizirajo delovno mesto ter potek dela. Pouk je organiziran v ustrezno opremljenih učilnicah z računalniki. Praktično delo je prevladujoča oblika pouka.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| RVT | Nenad Stropnik | 7., 8. in 9. razred |

1. **SLOVENSKI ZNAKOVNI JEZIK (SZJ)**

Predmet razvija ključno kompetenco sporazumevanja v SZJ, torej v drugem/tujem jeziku za večino učencev (oziroma v prvem/maternem jeziku za manjši del učencev, ki jih v splošnih ciljih ne bomo posebej izpostavljali). Z jezikovnega vidika se zmožnost jezikovnega sporazumevanja v drugem/tujem jeziku - v določeni meri - pokriva z zmožnostjo jezikovnega sporazumevanja v prvem/maternem jeziku. Temelji namreč na ustrezni rabi jezika glede na govorni položaj, in sicer za vzpostavljanje medosebnega stika in izražanja misli, čustev, dejstev in mnenj na različnih področjih življenja (med drugim lahko poudarimo izobraževanje, šolo, družino, šport in prosti čas). Hkrati pa drugi/tuj jezik zato, ker se razlikuje od prvega/maternega jezika, omogoča primerjavo med jezikoma in razumevanje delovanja in ustroja človeškega jezika na sploh. Tudi z nejezikovnega vidika so koristi učenja SZJ številne. SZJ je jezik, ki namesto govornoslušnega kanala uporablja kretalno-vidnega. Zato učenci ob učenju SZJ krepijo svojo zmožnost opazovanja in vidne predstave ter hkrati razvijajo veščino nadzorovanja finih gibov rok, trupa in glave, pa tudi obrazne mimike. Poleg tega znanje drugega/tujega jezika omogoča vpogled v kulturo jezikovne skupnosti in v osebni svet posameznika, ki ta jezik uporablja. S tem se učencem širi obzorje in krepi njihov občutek za posameznika in skupnost.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| SZJ |  | 7., 8. in 9. razred |